രഘുനാഥ് സേത്

പണ്ഡിറ്റ് രഘുനാഥ് സേത്ത് (1931 - 15 ഫെബ്രുവരി 2014)  ഓടക്കുഴൽ വാദ്യത്തിലൂടെ ഹിന്ദുസ്ഥാനി ശാസ്ത്രീയ സംഗീതത്തിൻ്റെ ശ്രദ്ധേയനായ ഇന്ത്യൻ വക്താവായിരുന്നു; അദ്ദേഹം ഒരു പ്രശസ്ത ചലച്ചിത്ര സംഗീതസംവിധായകനായിരുന്നു. 1994-ൽ അദ്ദേഹത്തിന് സംഗീത നാടക അക്കാദമി അവാർഡ് ലഭിച്ചിട്ടുണ്ട്.
 ആദ്യകാല ജീവിതം         
1931-ൽ ഗ്വാളിയോറിൽ ജനിച്ച അദ്ദേഹം തൻ്റെ ജ്യേഷ്ഠൻ കാശി പ്രസാദിൽ നിന്ന് 12-ആം വയസ്സിൽ സംഗീത പരിശീലനം ആരംഭിച്ചു, തുടർന്ന് പ്രശസ്ത സംഗീതജ്ഞനായ ഡോ . എസ്.എൻ രതഞ്ജങ്കറിൻ്റെയും (ഭട്ഖണ്ഡേ മ്യൂസിക് ഇൻസ്റ്റിറ്റ്യൂട്ടിലെ ഭട്കണ്ഡേ സംഗീത സൻസ്ഥാൻ, ലഖ്നൗ) കീഴിൽ പരിശീലനം നേടി. 
​പിന്നീട് 19-ആം വയസ്സിൽ അദ്ദേഹം മുംബൈയിലേക്ക് മാറി, അവിടെ മൈഹാർ ഘരാനയിലെ പണ്ഡിറ്റ് പന്നലാൽ ഘോഷിൻ്റെ കീഴിൽ പഠിച്ചു.
 ജീവിതം                    
ഒരു ഇന്ത്യൻ ക്ലാസിക്കൽ മ്യൂസിക് ഓടക്കുഴൽ വിദഗ്ധർ എന്ന നിലയിൽ, ലോകമെമ്പാടും അദ്ദേഹത്തിന് പ്രേക്ഷകരും ആരാധകരും ഉണ്ടായി. നിദ്ര എന്ന ആൽബത്തിൽ നിന്നുള്ള അദ്ദേഹത്തിൻ്റെ പുല്ലാങ്കുഴൽ രചന "നിദ്രയെ സഹായിക്കാൻ നിങ്ങളെ സഹായിക്കാൻ" എന്ന ഗാനം പ്രസിദ്ധമാണ്

യേശുദാസ്, ലതാ മങ്കേഷ്‌കർ, ആശാ ഭോസ്‌ലെ , അനുരാധ പൗഡ്‌വാൾ, ചിത്ര, കവിതാ കൃഷ്ണമൂർത്തി, അൽക യാഗ്നിക് , ഭൂപീന്ദർ, സുരേഷ് വാഡ്‌കർ, ഹരിഹരൻ, ഉദിത് നാരായൺ തുടങ്ങിയ പ്രമുഖരുടെ ഗാനങ്ങൾ അദ്ദേഹത്തിൻ്റെതായുണ്'    "ഏക് ബാർ ഫിർ" എന്ന ചിത്രത്തിലെ "യേ പൌധയ് യേ പട്ടേ", അനുരാധ പൗഡ്‌വാളിൻ്റെ ആദ്യ ചലച്ചിത്രഗാനമായിരുന്നു

അദ്ദേഹത്തിൻ്റെ സ്വകാര്യ ആൽബങ്ങളിൽ തലത് മെഹ്മൂദ്, ആശാ ഭോസ്ലെ, വാണി ജയറാം, ആർതി മുഖർജി, തലത് അസീസ്, പീനാസ് മസാനി, സുധ മൽഹോത്ര, ഹരി ഓം ശരൺ, ശർമ്മ ബന്ധു എന്നിവരുടെ ഗാനങ്ങൾ ഉൾപ്പെടുന്നു .

2000-ത്തോളം ഡോക്യുമെൻ്ററി സിനിമകൾക്കും നിരവധി ടെലിവിഷൻ സീരിയലുകൾക്കും അദ്ദേഹം സംഗീതം നൽകി. 'ഓഷ്യൻ ടു സ്കൈ', 'ദി ലാസ്റ്റ് ടൈഗർ', 'മുഗൾ ഗാർഡൻസ്', 'മരണ വാചകം' എന്നിങ്ങനെയുള്ള അവയിൽ പലതും അവരുടെ സംഗീത സ്‌കോറുകൾക്ക് പരക്കെ അംഗീകരിക്കപ്പെട്ടിരുന്നു. മലയാള  ചലച്ചിത്ര സംവിധായകൻ ഹരിഹരൻ സംവിധാനം നിർവ്വഹിച്ച്,  ഒഎൻവി കുറുപ്പ് വരികൾ എഴുതി 1988-ൽ പുറത്തിറങ്ങിയ ' ആരണ്യകം ' എന്ന  ചലച്ചിത്രമാണ് അദ്ദേഹം സംഗീതം നിർവ്വഹിച്ച ഏക മലയാള ചലച്ചിത്രം .'

ഓടക്കുഴൽ നിർമ്മാണത്തിലും വാദനത്തിലും പണ്ഡിറ്റ് രഘുനാഥ് സേത്ത് നിരവധി മുന്നേറ്റങ്ങൾ നടത്തി. അദ്ദേഹം ഓടക്കുഴലിൽ എട്ടാമത്തെ ഒരു ദ്വാരം കൂടി ചേർത്തു, ഇത് ഇന്ത്യൻ മുള ഓടക്കുഴലിൻ്റെ വ്യാപ്തി വർദ്ധിപ്പിച്ചു.

ഒരു പുല്ലാങ്കുഴൽ അധ്യാപകൻ എന്ന നിലയിൽ, അദ്ദേഹത്തിൻ്റെ മകൻ അപൂർവ ശ്രീവാസ്തവ, സ്റ്റീവ് ഗോൺ, റാവു ക്യാവോ, ക്രിസ് ഹിൻസ്, ക്ലൈവ് ബെൽ, സുനിൽ ഗുപ്ത, കൃഷ്ണ ഭണ്ഡാരി, ജോഷ്വ ഗെയ്‌സ്‌ലർ, ചേതൻ ജോഷി, അതുൽ ശർമ, ദത്ത ചൗഗുലെ തുടങ്ങി നിരവധി മികച്ച ശിഷ്യരെ അദ്ദേഹം ലോകത്തിന് സമ്മാനിച്ചിട്ടുണ്ട്.   2014 ഫെബ്രുവരി 15-ന് മുംബൈയിൽ വെച്ച് 83-ആം വയസ്സിൽ അദ്ദേഹം അന്തരിച്ചു .